**REPUBLIKA HRVATSKA**

**ZADARSKA ŽUPANIJA**

**OPĆINA BIBINJE**

**Trg Tome Bulića 2**

**23 205 Bibinje**

**Šifra grada /općine: 20**

**Broj RKP-a: 34170**

**MB: 2575701**

**OIB: 61803800042**

**Razina:23**

**Razdjel: 000**

**Šifra djelatnosti: 8411**

**Oznaka razdoblja: 2021-12**

**BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE OD 01.01.2021. DO 31.12.2021. GODINE**

***Bilješke uz Izvještaj o prihodima i rashodima, primicima i izdacima (PR-RAS)***

**Bilješka br.1-Prihodi poslovanja**

**AOP-001** Ostvareni prihodi poslovanja iznose 16.177.582 kuna što je 16 % više ostvareno nego u 2020. godini. Zbog popuštanja epidemioloških mjera koje su zabranile i ograničile u prethodnoj godini te dobroj turističkoj sezoni u 2021. godini bilježimo rast prihoda u odnosu na prethodnu godinu. Najveće povećanje prihoda bilježimo kod prihoda od poreza na promet nekretnina, tekućih pomoći iz državnog proračuna, tekuće pomoći temeljem prijenosa EU sredstava, prihoda od turističke pristojbe te prihoda od komunalne naknade.

**AOP-003** Ostvareni prihodi od poreza na dohodak u 2021 godini iznose 4.032.060 kunu, što je 37,1% manje ostvareno nego u 2020. godini. Razlog razvidnog smanjenja ovih prihoda je izmjena Zakona o financiranju lokalne i područne (regionalne) samouprave sa kojim je izmijenjena raspodjela poreza na dohodak te u raspodjeli nema više fiskalnog izravnanja već je definirano da će se sredstva fiskalnog izravnanja na koje ima pravo Općina Bibinje isplaćivati iz Državnog proračuna te su ta sredstva prikazana kao tekuća pomoć iz državnog proračuna. U odnosu na prethodnu godinu bilježimo povećanje povrata poreza i prireza na dohodak po godišnjoj prijavi, razlog razvidnom povećanju je porezna reforma u kojoj mladi do 25 godina imaju pravu na 100% povrat poreza na dohodak a mladi od 25 do 30 godina na 50% povrata poreza na dohodak po godišnjoj prijavi.

**AOP-018** Ostvareni prihodi od poreza na imovinu iznose 3.289.509 kuna što je 130,4% više ostvareno nego u 2020. godini. Do značajnog rasta dolazi zbog većih prihoda od poreza na promet nekretnina.

**AOP-045** Pomoći iz inozemstva i od subjekata unutar općeg proračuna iznose 4.994.778 kuna što je 172,7% više ostvareno nego prethodne godine. Prihodi od pomoći izravnanja decentralizirane funkcije iznose 594.381 kunu za Javnu vatrogasnu postrojbu Zadar priljev tih prihoda ide većinskom osnivaču. Tekuće pomoći proračunu iz drugih proračuna i izvanproračunskim korisnicima iznose 3.221.259 kuna a odnose na kompenzacijske mjere iz državnog proračuna za fiskalno izravnanje u iznosu od 2.898.610 kuna, tekuće pomoći iz državnog za EU projekte u iznosu od 67.453 te tekuće pomoć županijskog proračuna za sanaciju obalnog pojasa u iznosu od 200.000 kuna, pomoći za ogrjev 14.700 i pomoći za održavanje lokalnih izbora u iznosu od 40.495 kuna. Kapitalne pomoći iz državnog proračuna iznose 136.365 kuna a odnose se na pomoći za rekonstrukciju zgrade dječjeg vrtića Leptirići. Tekuće pomoći temeljem prijenosa EU sredstava iznose 1.034.573 kune a odnose na projekt ispunjenije djetinjstvo DV Leptirići i projekt Podrškom za njih. Razlog razvidnog povećanja ovih prihoda su sredstva kompenzacijske mjere za fiskalno izravnanja u koja su financijskom izvještaju 2020. bila prikazana u skupni 61 Prihodi od poreza te provođenje projekta Podrškom za njih koji nije bio u 2020. godini. Tekuće pomoći proračunskim korisnicima iz proračuna koji im nije nadležan iznose 8.200 kuna a odnose se na prihode proračunskog korisnika DV Leptirići.

**AOP-078** Prihodi od financijske imovine iznose 17.498 kuna. Razvidno povećanje je kod prihoda od zateznih kamata i pozitivnih tečajnih razlika.

**AOP-086** Prihodi od nefinancijske imovine u 2020. godini iznose 1.014.352 kuna ili 6,5% manje nego što je ostvareno u 2020. godini. Prihodi od nefinancijske imovine se odnose na prihode od naknada za koncesiju 474.263 kune, prihodi od zakupa i iznajmljivanja imovine 109.124 kuna, naknada za korištenje nefinancijske imovine 384.410 kune te ostali prihoda od nefinancijske imovine 46.555 kuna. Do smanjenja je došlo zbog smanjenih prihoda od naknade za korištenje nefinancijske imovine to najma javnih površina te naknade za nezakonito izgrađene zgrade.

**AOP-101**Prihodi od upravnih i administrativnih pristojbi, pristojbi po posebnim propisima i naknada u 2021. godini iznose 2.670.939 kune ili 8,6% više nego 2020. godini. Do povećanja prihoda je došlo najviše zbog povećanja prihoda od turističke pristojbe (bolja turistička sezona nego prethodne godine) i komunalne naknade ( otvaranje gospodarskih objekata u poslovnoj zoni) dok smanjenje bilježimo na prihodima od komunalnog doprinosa ( smanjeni broj izdanih građevinskih dozvola). Razvidno povećanje bilježimo kod ostali nespomenuti prihoda koji iznose 428.170 kuna, u prethodnoj godini vlastiti prihodi proračunskog korisnika iskazani su na AOP-u 122 te dolazi do odstupanja u odnosu na prethodnu godinu.

**AOP-120** Prihodi od pruženih usluga ostvareni su u iznosu od 15.719 kuna za usluge naplate potraživanja naknade za uređenje voda u iznosu od 10%.

**AOP-136** Ostvareni prihodi od kazni, upravnih mjera i ostalih prihoda ostvareni su u iznosu od 5.053 kunu a odnosi se najviše na naplatu troškova ovrhe.

**Bilješka br.2-Rashodi poslovanja**

**AOP-146** Ostvareni rashodi poslovanja iznose 15.449.364 kuna što je 29,7% ostvareno više nego u 2020. godini. Najveće povećanje rashoda bilježimo kod rashoda za zaposlene, rashoda za usluge, ostali nespomenuti rashodi poslovanja, pomoći dane u inozemstvo i unutar općeg proračuna, tekuće donacije i kapitalne pomoći.

**AOP 147**- Rashodi za zaposlene ostvareni su u iznosu od 2.880.298 kuna ili 21,6% više nego što je ostvareno u 2020. godini, do povećanja je došlo zbog zapošljavanje pet žena na projekt Podrškom za njih a svrha projekta je pomoć starijima nemoćnima osobama.

**AOP-158** Materijalni rashodi su ostvareni u iznosu od 6.711.984 kuna što je 32,7% više nego što je ostvareno u 2020. godini. Najveće povećanje ovih rashoda bilježimo na komunalnim uslugama za održavanje čistoće javnih površina u prethodnoj godini usluge čišćenja javnih površina iskazane se na kontu 3232 usluge tekućeg i investicijskog održavanja te zbog toga dolazi do velikog odstupanja ta dva konta. Povećanje intelektualnim uslugama bilježimo zbog većih troškova geodetskih usluga, odvjetničkih usluga, izrade projektne dokumentacije , priprema projektne dokumentacija za apliciranje na EU fondove te organiziranje kulturnih i turističkih manifestacija.

**AOP-191** Financijski rashodi su ostvareni u iznosu od 54.627 kuna ili 39,4% manje nego u 2020. godini, a najviše zbog smanjenih kamata na kredit.

**AOP 210–** Subvencije iznose 57.773 kune što je 30,8% više u odnosu na prethodnu godinu. Povećanje se odnosi na subvencije trgovačkim društvima u javnom sektoru i subvencije poljoprivrednicima i obrtnicima.

**AOP-219** Pomoći dane u inozemstvo i unutar općeg proračuna iznose 1.269.319 kuna. Ovi rashodi se odnose na sufinanciranje JVP Zadar ,pomoći osnovnoj školi Stjepana Radića Bibinje.

**AOP-254** Naknade građanima i kućanstvima na temelju osiguranja i druge naknade iznose 1.163.057 kune ili 12% manje nego u 2020. godini. Smanjenje se odnosi na sufinanciranje privatnog vrtića koji je u prethodnoj godini bio iskazan na kontu 372 a u 2021. godini na kontu 381.

**AOP-258** Ostali rashodi su ostvareni u iznosu od 3.312.306 kuna odnosno 86,9% više u odnosu na prethodnu godinu a odnose se na tekuće donacije i kapitalne pomoći. Razlog povećanja kod tekućih donacija je aktivnost sportskih, socijalnih i kulturnih udruga koje u 2020. godini zbog epidemioloških mjera nisu bile u mogućnosti realizirati svoje programe te se rashodi bili manji, te zbog isplate jednokratnih pomoći umirovljenicima koje također u prethodnoj godini nije bilo. Kod kapitalnih pomoći trgovačkim društvima u javnom sektoru bilježimo razvidno povećanje zbog pomoći trgovačkom društvu Odvodnja Bibinje Sukošan d.o.o. za izgradnju sustava kanalizacijske mreže.

**Bilješka br.3-Prihodi od prodaje nefinancijske imovine**

**AOP-295** Prihodi od prodaje zemljišta iznose 4.266.457 kuna a odnose se na prodaju zemljišta u PZ Lonići.

**Bilješka br.4-Rashodi za nabavu nefinancijske imovine**

**AOP-344** Rashodi za nabavu nefinancijske imovine ostvareni su u iznosu od 10.735.727 kuna, odnosno 8.677.656 kuna više nego prethodne godine. Razvidno povećanje bilježimo na zemljištu i na dodatnim ulaganjima na građevinskim objektima.

**AOP-347** Rashodi za zemljište iznose 7.125.000 kuna a odnose na kupnju nekretnine od 16.000 m2. Zemljište će biti namijenjeno za izgradnju poslovno-turističke i stambene zone.

**AOP-358** Građevinski objekti iznose 1.602.783 kuna, a odnosi se na izgradnju cesta, javne rasvjete, uređenje plaže Lipauska.

**AOP 363** Postrojenja i oprema u 2021. godini su ostvareni u iznosu od 157.793 kuna. Ovi rashodi se najviše odnose na nabavu opreme etno-turistički centar „Bigečeva kuća“, opremu za JUO općine te nabavu opreme proračunskog korisnika DV Leptirići.

**AOP 385** – Umjetnička, literarna i znanstvena djela iznose 208.688 kuna a odnose na izradu prostornih planova.

**AOP-396** Dodatna ulaganja na građevinskim objektima u 2021. godini iznose 1.641.463 a najviše se odnosi na nadogradnju groblja, uređenje Trga Sri sela, uređenje sportskog igrališta Franka Lisice te rekonstrukcija zgrade dječjeg vrtića Leptirići.

**Bilješka br. 5- Primici od financijske imovine i zaduživanja**

**AOP-477** Primici od zaduživanja u 2021. godini ostvareni su u iznosu od 8.164.931 kuna. Ostvareni primici odnose se na dugoročni kredit od Zagrebačke banke d.d. u iznosu od 7.125.000,00 kuna iz koje se financirala kupnja nekretnine te kratkoročnog primljenog zajma od državnog proračuna u iznosu od 1.039.930,62 kuna zbog povrata poreza i prireza na dohodak za 2020. godinu.

**Bilješka br. 6- Izdaci za financijsku imovinu i otplatu zajmova**

**AOP-518** Izdaci za financijsku imovinu i otplatu zajmova iznose 452.381 kunu i odnose se na otplatu dugoročnog kredita u iznosu od 444.444 kune te otplatu beskamatnog zajma od državnog proračuna u iznosu od 7.937 kuna po osnovi odgođenog i obročnog plaćanja poreza i prireza na dohodak.

**Bilješka br.7- Transakcije na financijskoj imovini i obvezama**

U 2021. godini utvrđen je višak prihoda i primitaka nad rashodima i izdacima u iznosu od 1.971.498 kune, preneseni manjak iznosi 452.618 kuna, na kraju izvještajnog razdoblja manjak je saniran i višak prihoda i primitaka raspoloživ u slijedećem razdoblju iznosi 1.518.880 kuna. Od čega višak Općine Bibinje iznosi 1.514.837 kn a višak proračunskog korisnika DV leptirići iznosi 4.043 kune.

Prvim izmjenama i dopunama proračuna za 2022. godinu višak će se utrošiti sukladno njegovoj namjeni.

Stanje novčanih sredstava s proračunskim korisnikom DV Leptirići na dan 31.12.2021. godine je 1.348.958 kuna.

***Bilješke uz Bilancu (BIL)***

**Bilješka br.1 Nefinancijska imovina**

**AOP-002** Vrijednost nefinancijske imovine iznosi 63.737.954 kuna što je povećanje od 15,3% u odnosu na prethodnu godinu povećanje se u najvećem djelu odnosi na kupnju nekretnine u iznosu od 7.125.000 kuna.

**AOP-007** Vrijednost proizvedene dugotrajne imovine iznosi 39.419.090 kuna odnosno 1,87% više u odnosu na prethodnu godinu. Povećanje se u najvećem djelu odnosi na rekonstrukciju sportskog objekta, izgradnja nerazvrstanih cesta, izgradnja javne rasvjete, uređenje Trga Sri Sela, rekonstrukcija zgrade dječjeg vrtića Leptirići.

**AOP-051** Vrijednost dugotrajne nefinancijske imovine u pripremi iznosi 10.796.935 a porasla je zbog uređenje plaže Lipauske koja je stavljena u uporabu u 2022. godini.

**Bilješke br.2 Financijska imovina**

**AOP-063** Financijska imovina iznosi 13.186.283 kuna što je 1,2% manje u odnosu na prethodnu godinu. U najvećem djelu smanjenje se odnosi na potraživanja za prihode poslovanja i potraživanja od prodaje nefinancijske imovine dok povećanje bilježimo na novcu na računu kod tuzemnih banaka.

**AOP-064** Stanje novca u banci i blagajni na dan 31.12.2021. iznosi 1.348.959 kuna.

**AOP-081** Potraživanja za predujmove na dan 31.12.2021. iznose 1.536.245 kuna.

**AOP-134** Udjeli u glavnici trgovačkih društava u javnom sektoru iznose 6.399.943 kuna.

**AOP-141** Potraživanja za prihode poslovanja iznose 3.476.719 kuna. Od toga:

-Potraživanja za poreze 2.805.743 kuna

-Potraživanja za prihode od imovine 394.960 kuna

-Potraživanje za upravne i administrativne pristojbe, pristojbe po posebnim propisima i naknade 4.384.922 kuna

-Potraživanja za kazne i upravne mjere te ostale prihode 1.500 kuna

-Ispravkom vrijednosti potraživanja smanjena su potraživanja u iznosu od 4.110.406 kuna.

**AOP-159** Potraživanja od prodaje nefinancijske imovine iznose 236.654 kuna.

Ispravkom vrijednosti potraživanja smanjena su potraživanja u iznosu od 1.082.392 kune.

**Bilješke br.3 Obveze i vlastiti izvori**

**AOP-170** Obveze na dan 31.12.2021. godine iznose 10.415.478 kuna to jest povećanje u iznosu od 6.041.648 kuna u odnosu na 2020. godinu. Povećanje se odnosi na obveze za financijsku imovinu zbog primljenog dugoročnog kredita od Zagrebačke banke d.d. u iznosu od 7.125.000,00 kuna iz koje se financirala kupnja nekretnine te kratkoročnog primljenog zajma od državnog proračuna u iznosu od 1.039.930,62 kuna zbog povrata poreza i prireza na dohodak za 2020. godinu. Obveze proračunskog korisnika DV Leptirići iznose 84.512 kuna a odnose se na plaću za 12. mjesec 2021. godine.

**AOP-171** Obveze za rashode poslovanja iznose 592.630 kuna ili 67,9 % manje u odnosu na 2020. godinu. Do značajnog smanjenja došlo je zbog podmirenja obveza u roku dospijeća.

**AOP -183** Obveze za nabavu nefinancijske imovine iznose 177.368 kuna ili 82,2% manje u odnosu na 2020. godinu. Do značajnog smanjenja došlo je zbog podmirenja obveza u roku dospijeća.

**AOP- 200** Obveze za kredite i zajmove iznose 9.645.480 kuna, povećanje se odnosi zbog primljenog dugoročnog kredita od Zagrebačke banke d.d. u iznosu od 7.125.000,00 kuna iz koje se financirala kupnja nekretnine te kratkoročnog primljenog zajma od državnog proračuna u iznosu od 1.039.930,62 kuna zbog povrata poreza i prireza na dohodak za 2020. godinu.

**AOP-231** Vlastiti izvori na dan 31.12.2021. godine iznose 66.508.758 kuna što je 103,5% u odnosu na prethodnu godinu. Povećanje vlastitih izvora u najvećem djelu se odnosi na višak prihoda u iznosu od 1.518.880 kuna. Od čega višak Općine Bibinje iznosi 1.514.837 kn a višak proračunskog korisnika DV Leptirići iznosi 4.043 kune.

|  |  |  |  |  |
| --- | --- | --- | --- | --- |
| Broj | Naziv i broj parnice | Vrijednost spora na dan 31.12.2021. | Procijenjeno vrijeme odlijeva / priljeva sredstava | Opis spora |
| 4. | Općinski sud u Zadru, P-2003/17 | 11.000,00 kn | 2022. | utvrđivanje vlasništva fizička osoba 1 |

Obveze po sudskim sporovima u tijeku iznose 11.000 kuna, izdani instrumenti osiguranja iznose 7.780.000 kuna a primljena sredstva osiguranja iznose 50.000,00 kuna.

**Bilješka uz izvještaj o obvezama**

**Bilješka broj 1**

**AOP-097** Stanje nedospjelih obveza na kraju izvještajnog razdoblja

|  |  |  |  |
| --- | --- | --- | --- |
|  | Stanje nedospjelih obveza na dan 31.12.2021. godine (AOP098 do 0101) | 097 | 10.123.242 |
|  | Međusobne obveze proračunskih korisnika | 098 |  |
| 23 | Obveze za rashode poslovanja | 099 | 465.525 |
| 24 | Obveze za nabavu nefinancijske imovine | 100 | 12.237 |
| dio 25, 26 | Obveze za financijsku imovinu | 101 | 9.645.480 |

Stanje obveza na dan 01.01.2021. godine iznosi 4.373.830 kuna a na dan 31.12.2021. godine stanje obveza iznosi 10.415.478 kuna što je povećanje od 6.041.648 kuna. Povećanje se odnosi na obveze za financijsku imovinu zbog primljenog dugoročnog kredita od Zagrebačke banke d.d. u iznosu od 7.125.000,00 kuna iz koje se financirala kupnja nekretnine te kratkoročnog primljenog zajma od državnog proračuna u iznosu od 1.039.930,62 kuna zbog povrata poreza i prireza na dohodak za 2020. godinu. Udio dospjelih obveza iznosi 2,82% odnosno 292.236 kuna što je pokazatelj likvidnosti Općine Bibinje te da podmiruje obveze u roku dospijeća. Proračunski korisnik DV Leptirići nema dospjelih obveza a nedospjele obveze iznose 84.512 kuna a odnose se na plaću za 12. mjesec 2021. godine.

**Bilješke uz P-VRIO – promjene u vrijednosti i obujmu imovine i obveza**

**AOP - 032** Vrijednost potraživanja za prihode poslovanja smanjena je za 28.250 kuna na oslobođenje plaćanja zakupa poslovnih prostora i javnih površina zbog epidemioloških mjera ograničenja rada ugostiteljskih objekata uzrokovane virusom COVID-19.

**Bilješke uz Izvještaj o rashodima prema funkcijskoj klasifikaciji**

**AOP-002** Izvršna i zakonodavna tijela, financijski i fiksni poslovi, vanjski poslovi iznose 2.771.290 kuna a odnose se na rad predstavničkog i izvršnog tijela, rad JUO-a općine, usluge banaka i troškovi kamata za kredite. Do povećanje ove funkcije je došlo jer se prethodne godine rad JUO-a planirao na funkciji opće usluge vezane za službenike i ostale opće usluge dok se proračunom za 2021. godinu planirao na funkciji izvršna i zakonodavna tijela te dolazi do razvidnog povećanja.

**AOP-009** Opće usluge iznose 28.277 kuna a odnose se na nabavu opreme za JUO općine. Do smanjenje ove funkcije je došlo jer se prethodne godine rad JUO-a planirao na funkciji opće usluge vezane za službenike i ostale opće usluge dok se proračunom za 2021. godinu planirao na funkciji izvršna i zakonodavna tijela te dolazi do razvidnog smanjenja.

**AOP- 024** Javni red i sigurnost iznosi 962.929 kuna a odnosi se na financiranje JVP Zadar i HGS-a. Smanjenje se odnosi financiranje JVP-e Zadar, prethodnih godina općina je sanirala dug prema osnivaču JVP-e Zadar te je zbog toga realizacija veća u 2020. godini u odnosu na 2021. godinu.

**AOP-031** Ekonomski poslovi iznose 1.838.172 kune što je razvidno povećanje od 1770.250 kuna. Povećanje se odnosi na ulaganje u poljoprivredu u iznosu od 156.537 kuna kroz subvencije obiteljskim gospodarstvima te kroz održavanje i uređenje poljskih puteva, ulaganje u PZ Lonići u iznosu od 237.500 kuna, financiranje TZ Bibinje i organiziranje turističkih manifestacija u iznosu od 236.862 kune te na kapitalne pomoći i subvencije trgovačkim društvima u vlasništvu i suvlasništvu općine u iznosu od 1.207.273 kune.

**AOP-071** Zaštita okoliša iznosi 1.222.700 kuna a odnosi se na rad reciklažnog dvorišta i analize kakvoće mora u iznosu od 385.629 kuna, deratizaciju i dezinfekciju 80.702 kuna, plaćanje poticajne naknade za smanjenje komunalnog otpada u iznosu od 109.727 kuna te izgradnje sustava kanalizacijske mreže u iznosu od 646.642 kune. Povećanje se odnosi na funkciju gospodarenje otpadnim vodama odnosno izgradnju sustava kanalizacijske mreže.

**AOP-078** Usluge unapređenja stanovanja i zajednice iznose 13.440.535 kuna a odnose se na gradnju i održavanje komunalne infrastrukture, na izgradnju ostale općinske infrastrukture, izradu prostornih planova, kupnju nekretnina. Razvidno povećanje odnosi se na kupnju nekretnine u iznosu od 7.125.000,00 kuna.

**AOP-085** Zdravstvo iznosi 48.886 kuna a odnosi pomoći zdravstvenim ustanovama te zbrinjavanje životinja pronađenih na javnoj površini.

**AOP-103** Rekreacija, kultura i religija iznose 1.731.512 kune a odnose na sufinanciranje sportskih udruga na području općine Bibinje te na održavanje i rekonstrukciju sportskih objekata u iznosu od 1.140.791 kuna, sufinanciranje kulturnih udruga na području općine Bibinje i organiziranje kulturnih manifestacija u iznosu od 452.992 kune, usluge arheološkog istraživanja u iznosu od 117.229 kuna i donacije vjerskim zajednicama u iznos od 20.000 kuna. Do značajnog povećanja u odnosu na prethodnu godinu došlo je zbog rekonstrukcije sportskog objekta Franka Lisice, usluge arheološkog istraživanja te na organiziranje kulturnih manifestacija kojih prethodnih godina nije bilo zbog epidemioloških mjera.

**AOP – 110** Obrazovanje iznosi 3.138.490 kuna a odnosi se financiranje dodatne nastave u OŠ Stjepana Radića Bibinje, financiranje radnih materijala učenika OŠ Stjepana Radića Bibinje, financiranje logopeda, financiranje privatnog vrtića, sufinanciranje programa vrtića za djecu sa poteškoćama, financiranje dodatnog sadržaja u dječjem vrtiću Leptirići, rekonstrukcija zgrade dječjeg vrtića Leptirići te na stipendije studentima sa područja Općine Bibinje. Povećanje ove funkcije je došlo jer se prethodne godine financiranje radnih materijala, stipendije i sufinanciranje privatnog vrtića planiralo na funkciji obitelj i djeca dok se proračunom za 2021. planiralo na funkciji obrazovanje te dolazi do povećanja.

**AOP – 125** Socijalna zaštita iznosi 1.103.397 kuna a odnosi se na izvršenje socijalnog programa. Smanjenje ove funkcije je došlo jer se prethodne godine financiranje radnih materijala, stipendije i sufinanciranje privatnog vrtića planiralo na funkciji obitelj i djeca dok se proračunom za 2021. planiralo na funkciji obrazovanje te dolazi do smanjenja. Kroz socijalni program u 2021. godini provele su se dvije nove aktivnosti jednokratna pomoć umirovljenicima i projekt „Podrškom za njih“ svrha projekta je pomoć starijim nemoćnim osobama.

Bilješke i izvještaj sastavio je Krešimir Lonić.

Bibinje, 28.02.2022. godine

Zakonski predstavnik:

M.P.

Općinski načelnik Šime Sekula